﻿ Consecinţele profunde ale contactelor lingvistice DE Alexandru GAFTON Zusammenfassung Die linguistischen Kontakte, zwischen Individuen verschiedener Ethnien, welche unterschiedliche Muttersprachen haben, haben als Effekt einen Kontakt zwischen den beiden Denkweisen und den beiden sozialen Bereichen. Diese Art von Kontakte führt zu einem Austausch, welcher von den Wechselwirkungen zwischen den beiden Kulturen, die unterschiedliche Sprachen haben, den verschiedenen Denkweisen, den verschiedenen mentalen und sozialen Prozessen, den Beziehungen zwischen Sprache und Denken oder zwischen Sprache und Gesellschaft, als auch den internen Spannungen in der Sprache, gefördert wird. Wegen diesen Wechselwirkungen, sieht sich die Zielsprache gezwungen unterschiedlichen internen Spannungen stand zu halten, was dazu führen kann, dass sie unterschiedliche Charakteristika und Anpassungseigenschaften entwickelt. Der Sprecher, welcher in dem Wechselwirkungsbereich der beiden sich in Kontakt befindenen Sprachen ist, befindet sich nicht nur in der Lage die kombinierten Zwänge der beiden zu spüren, sondern, hat auch die Tendenz der Freiheiten einer Sprache auch auf die andere zu überführen. Diese Art von Transfer bezieht sich nicht auschliesslich auf das konzeptuelle und linguistische Material, sondern kann sogar die ordnungsgemässen Regeln der beiden Systeme beeinträchtigen. Diese Tatsache bezeugt, dass derartige Kontakte im wesentlichen dynamisch, tief und organischer Art sind, sodass die Denkweise die einschrenkenden Grenzen der Sprache sprengen. Für den Sprecher, der sich in dem Gebiet eines linguistischen Kontakts befindet, bilden die Unterschiede zwischen den beiden Systemen eigentlich nur Anregungen, welche er in seiner Denkweise verwendet und die eigentlich Grenzen der beiden Sprachsysteme bilden sollten, es sind aber nicht Hürden die nicht übergangen werden können, sondern bilden eigentlich Horizonte die überschreitet werden müssen. 1. Dinamicile proprii limbii, gîndirii şi societăţii, dinamicile date de relaţiile de interacţiune şi interdeterminare dintre acestea generează semnificative consecinţe la nivelul compartimentului lexical-semantic al limbii. Acestea pot fi uşor de constatat observînd fenomenele petrecute în interiorul unei limbi, dar şi studiind ceea ce se poate petrece în urma contactelor lingvistice dintre două limbi diferite. Cazul tipic este cel al contactelor lingvistice vii şi libere dintre indivizi de etnii diferite, avînd limbi materne diferite (care, din motive de ordin istoric, politic, administrativ etc., locuiesc un teritoriu comun şi aparţin unei comunităţi relativ unitare). Deşi sensibil diferit, cazul 1 . traducerii rămîne, ca o subclasă, în aceeaşi sferă În aceste cadre se produc multiple contacte între cele două limbi şi, pe această cale, între cele două universuri de gîndire şi sociale care, astfel, intră în relaţiile enunţate. Acest tip de contacte este producător de schimbări generate de relaţiile dintre limbă şi gîndire, de cele dintre limbă şi societate, precum şi de tensiunile interne ale limbii. Contactul viu şi traducerea sînt procese ce generează şi exersează interacţiuni între două limbi, dar şi tipuri speciale de acte lingvistice şi sociale care creează un cîmp în care au loc interacţiuni între două civilizăţii şi culturi cu limbi, mentalităţi, cadre şi procese mentale şi sociale între care există diferenţe. Datorită acestor căi de interacţiune, limba-ţintă este nevoită să interacţioneze cu sine însăşi, tensiunile la care poate fi să-i solicite diferite caracteristici precum şi capacităţile adaptative. supusă fiind de natură Pe de altă parte, procesele (asociative şi disociative) petrecute în mintea vorbitorilor depăşesc cadrele unei limbi şi includ libertăţi şi condiţionări ce se constituie în cadre de interferenţă ale celor două limbi. Plasat la interferenţa limbilor în contact, vorbitorul nu se găseşte doar în situaţia de a resimţi constrîngerile combinate ale acestora, ci, luînd cunoştinţă de anumite condiţionări ale 1 Considerăm că, pentru perioada veche, traducerea rămîne o subclasă şi întrucît aderăm la cele spuse de S. Mîndrescu în Elementele: „Cînd limba e în formaţiune, cel ce vrea să scrie, învaţă limba de la popor şi anume de la acea parte din popor, în mijlocul cărora a trăit. În chipul aceasta unui element, care a putut prinde rădăcini acolo, i se dă ocasiunea să créscă, să’nfloréscă şi să aducă róde, dacă are fericirea de a fi cunoscut de cel ce scrie. Nu tot ast-fel stă lucrul cu stadiu de quasi fixare a limbei. Acest stadiu al limbei presupune, ba chiar pretinde de la scriitor, o cunóştere cît se póte de perfectă a ei. Unde se învaţă acésta? În şcóle sau în tot cazul sub conducerea autorilor cari servă de model. Format în chipul acesta scriitorul, mai adăogînd la acésta şi dorinţa de a fi înţeles şi prin asta speranţa de a cîştiga simpatiile cititorilor, se va feri de provincialisme, va căuta vorbe de o valóre cît mai mare, fără ca prin acésta să-i fie esclusă inspiraţia din popor” (p. 13-14). acestora, prezintă şi tendinţa de a lărgi libertăţile unei limbi, în chipul celor pe care le întîlneşte în cealaltă. Transferul, aşadar, nu se referă în mod exclusiv la materialul lingvistic şi conceptual, ci poate include chiar unele dintre înseşi regulile de funcţionare a sistemului. Deosebit de important, acest fapt ilustrează cu tărie că astfel de contacte sînt, prin natura lor, esenţialmente dinamice, profunde, organice, gîndirea lărgind limitele puse de limbă. După ce, ridicîndu-se împotriva dubletelor sinonimice, autorul Ţiganiadei vorbise, în Lexicon, despre „nepricopsiţii de tălmaci, care au introdus în cărţile bisericeşti cuvinte fără drept în limba română”2, T. Cipariu va face cîteva observaţ ii deosebit de importante pentru discuţia noastră. Acest învăţat arată că: „Dicţiunea corectă stă însă nu numai în oserbarea riguroasă a formelor gramaticali şi a regulilor sintactice, ci se mai recere ca şi cuvintele şi însemnările lor să fie curat româneşti, cel puţin să nu fie în contra usului recept ale limbei. (…). În contra acestei vîrtuţi (dictio correcta, n.n.) păcătuiesc mai ales traducătorii din limbe străine, cari dedîndu-se cu limba din carea traduc, prea iuşor alunecă în erori în contra limbei proprie, nu numai adoptînd cuvinte străine fără alegere şi fără formă, ci şi imitînd sintactica limbei străine, uneoare chiar în contra usului limbei româneşti, mai vîrtos dacă traducătoriul se nevoieşte a traduce cuvînt cu cuvînt. Din această causă au intrat nu numai o mulţime oribile de vorbe slavice în cărţile bisericeşti ş i costrucţiuni neromâneşti, cari prin usul continuu s-au perpetuat şi au prins rădăcină afundă în usul limbei româneşti pînă astăzi, încît acum, pre lîngă toate nevoinţele ce-şi dau literaţii români, tot nu sînt în stare de a le smulge (…). Asemeni erori comit şi cei ce s-au familiarizat cu vreo limbă străină, încît în urmă nu mai sînt în stare de a distinge ce e străin de ce e românesc (…)”3. Privind, aşadar, la toate compartimentele limbii, învăţatul ardelean observă că atît traducătorii, cît şi cei ce vorbesc curent sau sînt familiarizaţi cu o limbă străină, prezintă cu putere tendinţa de a opera împrumuturi şi calcuri, la toate nivelele. Mai mult, el observă şi că uzul a două sisteme poate produce amestecul acestora, cu diferite consecinţe. În Principii (p. 107 şi urm.), A. Philippide arată care pot fi căile pe care le poate parcurge un împrumut, ce posibilităţi poate avea acesta. Într-adevăr, studiul realităţii lingvistice ne arată că, uneori, naturalizarea se petrece, alteori nu, unele elemente adaptîndu-se, se adoptă, altele, chiar în uz, rămîn alături de sistem. Deşi uzul cuprinde ambele categorii de elemente, primele s-au supus condiţiilor sistemului, au renunţat la trăsăturile care le marcau apartenenţa la un alt sistem şi au ajuns să facă parte integrantă din el, celelalte, neabandonînd respectivele mărci, rămîn să servească noul sistem oarecum din afara lui. Între aceste limite, însă, există o zonă ce nu ţine nici de centru, nici de periferie. Elementele de aici participă, şi ele, la uz. Deşi mărcile sistemului de provenienţă pot fi mai mult sau mai puţin vizibile, capacitatea acestora de a se supune anumitor cerinţe ale sistemului primitor le plasează într-o zonă de compromis. Spre deosebire de elementele care au renunţat la particularităţile i de cele care nu au suferit acest proces5, cele incompatibile cu cerinţele noului sistem4, precum ş din urmă prezintă însuşirea de a opera compromisuri rezonabile, pînă la momentul în care reuşesc să-şi mascheze identitatea, apartenenţa reală şi distincţiile cu care vin în noul sistem. Acest tip de camuflaj plasează particularităţile respective sub pragul liminal, sistemul imunitar al limbii 2 Apud, Ion Budai-Deleanu, Scrieri lingvistice, text stabilit de Mirela Teodorescu, Bucureşti, 1970, p. 175. 3 V. Timotei Cipariu, Opere II, ediţie îngrijită de Carmen-Gabriela Pamfil, introducere de Mioara Avram, Bucureşti, 1992, p. 401. 4 Situaţie mai puţin avantajoasă pentru sistem deoarece împrumutul se operează tocmai pentru a dobîndi ceva care lipseşte, dar (considerat a fi) necesar. Dacă renunţarea la aspecte formale este rezonabilă, abandonul unor trasături de ordin semantic poate conduce automat doar la simpla creştere numerică a elementelor limbii, urmată - conform principiului economiei în limbă, sistemul netolerînd luxul -, cel mult, de o ajustare semantică. 5 Fapt care tensionează sistemul deoarece, la nivel formal, se exercită presiuni înspre forţarea capacităţilor şi ordinii paradigmatice, iar la nivel semantic se exercită presiuni ce pot conduce fie la reconsiderări în planul cîmpurilor semantice, fie la reconfigurări sinonimice. În cazul anterior sistemul se îmbogăţea prea puţin, în acesta, în mod aparent paradoxal, sistemul se îmbogăţeşte tot prea puţin dar, de data aceasta, deoarece reconfiguraţiile şi torsiunile la care poate fi supus mai degrabă nu sînt egalate de cîştigul pe care l-ar aduce noul element. Chiar aşa, existenţa şi funcţionarea sistemelor, în aceste condiţii, arată că limba nu este un organism inteligent dotat cu mecanisme de apărare care să-i prezerve cu rigiditate identitatea, ci, mai curînd un organism cibernetic, dotat cu mari capacităţi adaptative, ale cărui interacţiuni şi din a cărui funcţionare, pe această cale adaptativă, poate rezulta chiar schimbarea radicală a sa ‘identitatea’ fiind o realitate profundă (sau doar relativă şi efemeră), oricum cu esenţe de natură diacronică. primitoare nemaireacţionînd la ele, considerînd că adaptarea s-a produs. Acest ultim fapt face ca transferul de mentalitate mai sus menţionat să fie nu doar relativ lesnicios, dar mai cu seamă extrem de eficient, atît sub aspectul vitezei şi al forţei, cît şi sub cel al efectelor şi durabilităţii. 2. Aflaţi într-o astfel de situaţie de contact, factorii implicaţi (vorbitori, respectiv traducători) sînt tentaţi să împrumute sau/şi să calchieze elemente pe care le consideră a servi mai bine exprimării sau redării anumitor conţinuturi de gîndire, afective, volitive etc. Fiind împrumutat datorită unei nevoi resimţite de către traducător sau vorbitor, cuvîntul va intra în limba primitoare cu (şi pentru) un anumit sens, nuanţă, uz. Nevoia resimţită de agentul care operează împrumutul sau calcul (traducător sau vorbitor) poate fi 6 extrem de subiectivă, minoră, chiar falsă . Neputînd, însă, defini şi calcula „nevoile” sistemului, ori pe cele ale normei, dincolo de orice demonstraţie ştiinţifică, realitatea lingvistică - care se constituie şi la care participă activ şi utilizatorul obişnuit (traducător, vorbitor) - indică drept „nevoi” tot ceea ce, în urma unor automatisme şi opţiuni implicite şi explicite, face utilizatorul. Fie că este constrîns de sistem ori de uz, fie că un automatism se manifestă prin el, fie că optează ca urmare a unui act chibzuit, utilizatorul limbii răspunde unei „nevoi” - termen al cărui concept nu 7 vom reuşi să îl definim mai exact, date fiind generoasele limite ale libertăţilor din limbă . În Introducerea la Elemente, S. Mîndrescu8, operînd unele distincţii vitale pentru orice studiu de lingvistică a contactelor şi observînd comportamentele de împrumut de la nivelele cult şi popular, arată că influenţa maghiară asupra limbii românilor care trăiesc alături de maghiari „n’a încetat şi nici nu va înceta, cît timp vom avea în vecinătatea nóstră pe Unguri. Acest period însă nu ne dă alt-ceva de cît vorbe, cari şi aceastea majoritatea rěmăn printre Românii, cari sînt în condiţiuni mai favorabile pentru primirea lor”9. Ideea ce decurge de aici este că , în cadrele unei convieţuiri normale, în care comunitatea se constituie din indivizii a două etnii diferite, contactele lingvistice lasă - în mod inevitabil şi evident - urme durabile la nivelul majoritarilor. Astfel diferenţele - mai cu seamă numerice, dar şi semantice şi contextuale - dintre termenii pătrunşi în limba vorbitorilor români aflaţi în contact cu maghiarii şi termenii pătrunşi în limba celor care nu cunosc aceste contacte trebuie privite nu dinspre ceea ce se reţine în limba tuturor românilor, ci dinspre ceea ce se reţine în limba celor aflaţi în contact cu donatorii. Privirea dinspre ceea ce rămîne în aspectul standard (eventual şi literar) al tuturor românilor nu face diferenţele între rezultatele unei influenţe precum cea maghiară şi cea franceză sau engleză, spre exemplu. Pentru discuţia noastră, însă, relevantă este cealaltă perspectivă. Ea ne permite să decelăm nuanţele şi caracteristicile latente ale unei influenţe de contact direct şi oferă avantajul înţelegerii faptului că, prin contact direct, se pot împrumuta (din diferite motive, pentru diferite nuanţe şi i general) foarte multe valori, din considerente stilistico-retorice sau contextuale în sens larg ş elemente, „nevoile” vorbitorilor unei limbi aflaţi în contact cu vorbitorii unei alte limbi fiind mult influenţate de multiple caracteristici ale acelor contacte, „nevoi” adesea lipsite de justificări pur lingvistice. Adeseori, vorbitorii aflaţi în astfel de contacte renunţă la termenii uzuali, fără ca acest fapt să se datoreze uzurii, sensurilor (de bază, secundare, contextuale, stilistice etc.) acelor termeni. Altfel nu ar fi explicabil de ce ar fi împrumutat şi utilizat românii termeni precum alduiesc (existînd binecuvîntez, urez), aleş (existînd cursă, pîndă), bai (existînd grijă, necaz, nevoie, supărare), bolînd (existînd nebun, prost), canceu (existînd cană, ol, urcior), celuesc (existînd amăgesc, înşel), ciopor (existînd adunare, ceată, cireadă, gloată, turmă), forostuiesc (existînd îmbin, înnod, lipesc), hatalm (existînd putere, silă), hasnă (folos, roadă), hibă (existînd greş eală, 6 În fapt, este vorba despre acţiunea unui factor de natură pragmatico-afectivă, limba fiind un „product instinctiv al poporului întreg” (Titu Maiorescu, Critice, ediţie de Domnica Filimon, Bucureşti, 1984, p. 362), principiu care se aplică şi este valabil şi în cazul în care limba elimină - prin abandonarea de către vorbitor - din elementele sale, fapt prea puţin evidenţiat, dar care este observat de către A. Philippide (Principii, p. 163). 7 Chiar în cazul în care o nevoie poate fi socotită ca minoră ori greşită, simplul fapt de a o califica astfel o recunoaşte ca fiind o „nevoie”. Vorbitorul rămîne suveran, desigur, asta însemnînd şi că girul comunităţii poate să nu fie acordat (lucru care se petrece şi în cazul în care comunitatea recunoaşte „nevoia” agentului, dar nu acceptă împrumutul - din diferite cauze ori motive, inclusiv necomunitatea de nevoie). În cele din urmă, chiar acest fapt decuge dintr-o „nevoie”, şi ea fiind supusă aceloraşi îndoieli. 8 V. Mîndrescu Elementele, p. 11-12. 9 Ibid., p. 13. Prima parte a ultimei fraze este mai mult decît forţată şi tendenţioasă. Reţinem finalul. sminteală), hoit (existînd stîrv, mortăciune), ioşag (existînd avere, bunuri, moşie), sucă sau suhă (existînd obicei, nărav, datină), zar (existînd broască, zăvor) şi multe alte cuvinte10. De fapt, acelaşi proces s-a petrecut şi în cazul altor influenţe, cu deosebire a celei slave, cînd românii au aruncat din limbă destule cuvinte moştenite, înlocuindu-le cu unele slave, foarte probabil în acelaşi fel procedînd şi cu termeni de creştinism, moşteniţi. Desigur, filerul e filer şi are curs acolo, la fel husarul, care nu arăta ca un călăraş obişnuit sau alţi termeni care se referă la nişte realităţi specifice. Totodată, însă, nu se poate spune că clopul este altfel decît pălăria, făgădăul altceva decît un birt, o cîrciumă sau o crîşmă, aşa cum nu putem specula că vremea slavilor era diferită de timpul românilor, deci că ar fi existat nişte diferenţe între două realtităţ i, care se impuneau în acest fel marcate11. Pe de altă parte, elemente lexicale precum chip şi fel nu se pot judeca din perspectiva seriilor sinonimice în care intră. Astfel de termeni au rolul de a aduce nuanţări, de a amplifica nivelul cunoaşterii (reflectînd, totodată, acest proces, în noile sale dimensiuni). În acest caz, necesitatea împrumutului reflectă progresul mental, psihic, evoluţia socială şi lingvistică, cerinţele unei comunicări în continuă rafinare, şi toate acestea nu doar pentru că vechii termeni de pe respectivele poziţii s-ar fi supraîncărcat sub aspect semantic. Cele ce preced arată că, la contact, limitele terenului de joc cresc şi, chiar dacă, în mod implicit, creşte şi numărul regulilor, în realitate, cresc şi libertăţile pe care vorbitorul şi le asumă. Prin contact, acesta face cunoştinţă cu elementele unui nou sistem lingvistic, cu modalităţile acestuia de a funcţiona, cu regulile care îl guvernează, cu mentalităţile pe care le vehiculează, promovează şi plăsmuieşte. Faptul acesta în sine ajunge să activeze tendinţa înnăscută de a utiliza cît mai multe elemente din cele la îndemînă (formă primară de acţiune entelehică), procesul de orînduire a acestora într-un sistem relativ coerent nefiind o preocupare, ci doar o activitate instinctivă, guvernată de puternicul principiu al economiei (probabil suveran al oricărei legi a Universului şi al oricărei entităţi existente, regulator al oricărei tendinţe entropice). Procesul împrumutării, la nivelul comunităţilor compozite sub aspect etnic este la fel de natural precum limba, şi chiar dacă, în sens îngust, el se referă la un termen aparţinînd altui sistem lingvistic, în realitate, acest proces constituie forma plenară de funcţionare a limbii. Cu alte cuvinte, simpla înţelegere a termenului străin şi prezenţa acelui impuls pragmatico-afectiv pot fi de natură a iului declanşa procesele preliminare de adopţie a termenului12. Procesul acesta este parte a exerciţ limbii. De aceea, considerăm că, pentru vorbitorul aflat în stare de contact lingvistic, diferenţele dintre sisteme nu sînt decît stimuli prin care sistemul pe care îl utilizează, mentalitatea sa, modalităţile de înţelegere a realităţii evoluează, graniţele dintre sisteme nefiind limite de netrecut, ci orizonturi ce trebuie depăşite. 3. Pe lîngă sensul etimologic (care poate fi în vigoare, caduc sau dispărut), un cuvînt activează într-o limbă cu sensul său principal (sau curent), dar şi cu alte sensuri. Spre deosebire de situaţia evoluţiei fonetice - unde, în mod obişnuit, forma rezultată în urma schimbării nu coexistă cu cea anterioară, ci o elimină -, la nivel semantic, sensurile pot coexista, acumularea şi ierarhizarea fiind frecvente. Printre multe alte consecinţe, acest fapt permite - şi chiar îndeamnă - ca elementele lexicale ale unei limbi să dobîndească, prin diferite evoluţii din planurile social, mintal şi lingvistic, felurite valori. Faptul acesta se poate întîlni şi în cadrul procesului de traducere, cînd limba-ţintă deţine corespondentul lexical al termenului din limba-sursă - corespondent care, însă, nu are asignat sensul din cea de-a doua - şi care, prin traducere, se poate rca cu diferite valori, inexistente pînă atunci acolo, dar prezente în limba-sursă. Aşadar, alături încă de împrumutul de termeni, se înregistrează şi, resemantizarea echivalenţilor. 10 Multe dintre acestea utilizate împreună cu derivatele lor, şi acelea dublete ale unor termeni deja existenţi şi uzuali în limba română. 11 Cu acest exemplu, avem în vedere că, iniţial, între cei doi a existat sinonimie totală, apoi a apărut tendinţa de separare sub aspect semantic, prin specializarea împrumutului, situaţie care, astăzi aproape a dispărut. Totodată, deşi ele erau sinonime în momentul împrumutării, acest act arată felul strîns în care a existat convieţuire între români şi slavi, doar în asemenea cazuri producîndu-se astfel de împrumuturi: nu din nevoi ale limbii, ci de socializare. 12 Studiul EWUR arată că majoritatea termenilor de acolo sînt regionali şi nu trec de zonele de influenţă maghiară. Faptul este întărit şi de anchetele recente (vezi GR, care consemnează , printre altele, bosorcoaie, burian, canceu, celuit, hibă). În acest caz, în loc de a crea un alt termen pentru a reda respectivul sens (soluţie care, deşi nu este inexistentă, nici prea folosită nu este), traducătorul alege o altă soluţie tehnică de traducere (lucru pe care îl face şi vorbitorul bilingv). El forţează compartimentul lexical-semantic al limbii- ţintă, încercînd nu doar îmbogăţirea acesteia la nivel semnatic, dar şi acomodarea cu/şi la modalităţi de percepţie, reprezentare şi concepere a realităţii diferite de cele ale limbii-ţintă. Faptul acesta solicită (şi poate conduce la) reconfigurarea relaţiilor din cadrul unor trăsături şi chiar cîmpuri semantice din limbă, adică la schimbări care pot fi majore. De asemenea, în alte situaţii, întrucît este vorba despre conţinuturi de gîndire care se referă la valori de sens, la nuanţe, la raporturi etc., pe care limba-ţintă le exprimă mai anevoios, pe care le întrevede numai sau la care încă nu a ajuns pe deplin, aceasta devine capabilă astfel nu doar de a reconfigura unele sensuri şi relaţii, dar şi de a-şi reprezenta şi exprima în modalităţ i diferite sensurile şi relaţiile respective. Dacă mecanismele ei adaptative funcţionează în mod sănătos, ea devine capabilă în felul acesta de a atinge grade ridicate de reprezentare şi exprimare a unor conţinuturi nuanţate. Fireşte, măsura în care limba îşi impune amprenta, în care gîndirea în acea limbă prezintă disponibilităţi de a face achiziţii, constituie nu doar factori de stabilitate şi evoluţie, opuşi haosului şi revoluţiei, dar pot fi şi frîne în calea desfăşurării procesului. De regulă, aceste frîne se manifestă la nivelul al doilea de cenzură a sistemului, şi anume la cel al comunităţii - cea care girează schimbările. Totodată, se poate înregistra şi situaţia în care sensul ori nuanţa pe care contextul îl (o) impune termenului folosit să nu fie asignat(ă), în limba donatoare, respectivului cuvînt. De obicei, în astfel de cazuri, respectiva valoare apare - deseori, în mod destul de latent - la termenul corespondent din limba primitoare. Este un tip aparte de calc de semnificat, prin care termenul împrumutat - nu neapărat în procesul respectivei traduceri - se încarcă cu valori sugerate de sistemul în care se face traducerea, dar inexistente în limba din care s-a împrumutat termenul. Desigur, din perspectiva strict traductologică, acesta este un caz de interpretare, care poate fi chiar un abuz. Opţiunea ca proces ţine de cunoaşterea limbii de către utilizator, dar şi de nevoile resimţite de către acesta, uzul fiind factorul care încearcă a i se impune utilizatorului şi pe care acesta poate încerca sa-l influenţeze. În cele din urmă, prezenţa seriilor sinonimice, generate de existenţ a nuanţelor de sens şi a valorilor contextuale diferite (avem în vedere că sinonimiile absolute sînt extrem de rare, pur accidentale şi, de obicei, diacronice) - posibilitatea, pusă în act, de a opta pentru diferite cuvinte - nu numai datorită formei, spre evitarea repetiţiilor, ci şi din considerente de ordin semantic şi stilistic - indică nevoi reale ale utilizatorilor limbii. Sensurile pot căpăta nuanţe şi pot suferi înnoiri. Mai ales în cazul contactelor vii - cînd limbile rămîn în contact şi după momentul împrumutării de material lexical sau de sensuri -, situaţia termenului împrumutat are şanse de a nu rămîne exclusiv la îndemîna noului sistem, adică neinfluenţată de fenomenele din limba donatoare. Astfel, dacă împrumutul s-a produs şi a căpătat girul comunităţii, şi dacă, în limba donatoare, termenul respectiv a suferit oarecari modificări sau evoluţii la nivel de sens, este posibil ca acestea să se reflecte şi la nivelul situaţiei termenului corespunzător din limba primitoare. Cînd cele două limbi păstrează contactul, acesta potenţează durabilitatea valorilor termenului împrumutat; interferenţa dintre cele două limbi nu înseamnă doar că una poate împrumuta de la cealaltă. Procesul interferenţei este răspunzător şi de producerea unor eventuale înnoiri petrecute cu acel cuvînt şi transferate celui împrumutat, ori cu punerea la ii ce se petrec în limba primitoare şi care ar afecta sensul adăpost a cuvîntului faţă de unele evoluţ (uneori chiar forma) termenului împrumutat. Sub aspect fonetic se poate avea în vedere un caz precum cel reprezentat de rom. viclean (< magh. hitlen). Grupul consonantic tl este unul pe care încă vorbitorii latinei populare aveau dificultăţi în a-l rosti, transformîndu-l acolo unde aparea în mod accidental (vetulus > vetlu > veclu). Vorbitorii români moştenesc această deprindere articulatorie şi rostesc în consecinţă (sl. tlaka > clacă). (Nu priveşte discuţia de faţă prezenţa, astăzi, a grupului tl în unele elemente neologice.) După împrumutarea de către română a magh. hitlen, acesta a suferit fireşti modificări fonetice, în concordanţă cu cerinţele sistemului fonetico-fonologic al românei. Deşi adaptarea la nivel fonetic şi morfologic se produce destul de repede, uneori instantaneu, vechile texte româneşti oferă exemple nu doar ale căutărilor limbii române în încercarea de a găsi configuraţia optimă a acestui împrumut (hiclean, ficlean), dar şi cazuri precum (hitlen, hitlean, hitleşug, hitlenşug)13. Aceste forme nu fac decît să reflecte forţa pe care prezenţa unei influenţe maghiare vii a putut-o exercita asupra vorbitorului român şi asupra nevoilor sistemului limbii române. Presiunile dinspre compartimentele fonetico-fonologic şi morfologic au o forţă constrîngătoare copleşitoare, incomparabilă cu cea a altor compartimente, aici aflîndu-şi locul nu doar mărcile identitare ale unei limbi, ci şi ordinea cea mai riguroasă din întreg sistemul. Lucrul acesta poate fi verificat şi cu ajutorul unei observaţii empirice, pe cît de banală, pe atît de puternică în consecinţe, deoarece se plasează la nivelul cel mai profund al limbii. Corectorul numit ironie funcţionează perfect în cazul unor rostiri, cînd este vorba despre abateri de la norma colectivităţii, dar poate fi inexistent cînd abaterea se referă la sens. La acest ultim nivel, asocierile sînt permise şi dificil de contestat (lucru ce se învaţă în timp, deoarece copiii încă prezintă tendinţa de a se raporta exclusiv la sensurile pe care le cunosc, tratîndu-le cu rigoarea pe care doar formele o permit). Observaţia nu se poate face şi în cazul formelor, ele nepermiţînd acest lucru, căci ele conferă identitate, şi încă într-un mod riguros. Probabil că acesta este şi motivul pentru care nimeni nu sancţionează o aberaţie precum decît pentru doar, numai, în vreme ce toţi zîmbesc ironic în faţa rezultatului unei evoluţii fireşti cum este chiatră pentru piatră. Chiar dacă, aşadar, cele două limbi se află în contact prin vorbitorii lor (caz valabil şi pentru traducător), compartimentele fonetico-fonologic şi morfologic ale limbii primitoare au o mare forţă în a impune cerinţele respectivei limbi. Odată cu intrarea, prin împrumut, a unui cuvînt într-o limbă, acesta poate suferi „abateri” de la forma sa, în raport cu limba donatoare. În fapt, acestea sînt o marcă a normalităţii, întrucît aceasta este însăşi modalitatea prin care se desfăşoară procesul de naturalizare, condiţia esenţială a sistemului, impusă unui împrumut pentru a supravieţui în limba primitoare ca element propriu, adaptat, organic. 4. Lucrurile nu stau întocmai la nivel lexical-semantic. Aici, cadrele sistemului nu mai au rigoarea de la nivelele fonetic şi morfologic, sensul lexical fiind mult mai încărcat de gîndire şi mai puţin supus imperiului formei. Intrarea în relaţie, a elementului împrumutat, cu sensuri şi cuvinte din limba primitoare (sinonimie, antonimie, de aici sensuri contextuale, apoi încadrarea în cîmpuri lexical-semantice), poate crea „abateri” de la sensurile, nuanţele şi uzurile înregistrate pentru acelaşi cuvînt în limba donatoare. Apariţia nuanţelor de sens şi chiar a evoluţiilor de sens (îngustarea, generalizarea, feluritele tipuri de specializare, schimbarea) decurg din nevoile limbii primitoare, date de tot felul de fenomene apărute în procesul de reproducere a limbii, precum asocierile, sugestiile, chiar la nivel de notă semantică, presiuni de context, relaţiile sintagmatice (în special adaptarea la nevoile de comunicare - sensurile noi fiind mai susceptibile de a răspunde unor nevoi de moment, adică de a se modifica)14, presiunilor paradigmatice (termenii că utîndu-şi şi definindu-şi poziţia şi forţa în sistem), şi, desigur, şi de mişcările petrecute la nivelul gîndirii şi al referentului. În acelaşi fel, un termen împrumutat poate suferi modificări la nivel semantic, date de felurite „nevoi” resimţite de vorbitor sau de sistem sau date doar de nivelele de dezvoltare ale acestora. Dacă, de pildă, sfera semantică a unui termen este limitată de cele ale altora, în limba primitoare, tocmai împrumutul poate declanşa procese intuitiv-cognitive care să dezvolte alte sfere semantice (sau unele congruente), pe seama aceluiaşi termen - cel tocmai împrumutat. Pe de altă parte, compartimentul lexical-semantic se arată incomparabil mai deschis, mai suplu şi mai predispus în a suferi în continuare eventuale influenţe dinspre limba donatoare. În fapt, în cazul în care contactul dintre cele două comunităţi de vorbitori este relativ strîns, mulţi dintre factorii mai sus menţionaţi pot acţiona şi dinspre limba donatoare. 4.1. Un prim caz pe care îl avem în vedere este cel al rom. beteag < magh. beteg. Studiind două sensuri, primul ‘mit dicţionarele, acestea prezintă o situaţie relativ unitară. Astfel, TRDW dă einem (körperlichen) Gebrechen behaftet’ şi înşiră posibilităţi care trimit către infirmitate („beteag de o mînă, de un picior, de un ochi”), cel de-al doilea, precedat de precizarea 13 Vezi şi cazul lui meşterşug, trecut - tot ca urmare a unor presiuni dinspre sistemul fonetico-fonologic al limbii române - la meşteşug şi chiar al rom. seamă < samă (magh. szam), modificat, pînă la urmă, tot din considerente de ordin fonetic (totuşi, local, se înregistrează încă sămălui ‘a evalua, a aprecia’ şi sam, samă ‘cîtăţime’ - vezi GR). 14 Nevoile de moment constituie un factor de presiune foarte important, girul ulterior al comunităţii pecetluind apoi schimbări petrecute ca urmare a unor necesităţi. „Tr.Ban.Criş.Maram.”, este ‘krank’15. Sensurile şi distribuţia areală a acestora se regăsesc ca atare în DA: ‘malade’, ‘maladif, infirme, estropié’, împărţite, însă: primul pentru „Transilv. şi Ban.”, celălalt pentru „România”16. Dicţ ionarul limbii române literare contemporane17 înregistrează ca prim sens ‘care are un defect, o infirmitate; schilod, infirm’, al doilea sens fiind ‘bolnav’, cu precizarea „Transilv., Ban., în opoziţie cu sănătos”, iar sub beteag, Dicţionaru lui A. Scriban dă doar etimonul cu sensul său, după care trimite la vătămat, infirm. În mod semnificativ, DVL, nu conţine pe beteag (sau derivate), dar înregistrează boală ‘infirmitas’ şi bolesc ‘infirmior’18. Dicţionarul etimologic al limbii maghiare pe care l-am consultat19 dă sub beteg sensurile ‘aeger, aegrotus, krank, schlecht’, derivatele mergînd pe sensurile corespunzătoare. Este de remarcat că termenul a fost preluat şi de alte limbi aflate în contact cu maghiara, precum croata, unde, alături de sensul ‘aeger’, se înregistrează şi ‘vitiosus’, precum şi de către slovenă, unde se înregistrează ‘leidend’ şi ‘krank’. Aceste sensuri, însă, sînt proprii termenului maghiar, fapt cel mai bine demonstrat prin aceea că respectivele nuanţe apar şi în finlandeză. Aşadar, termenul maghiar a fost împrumutat de diferitele comunităţi cu care maghiarii s-au aflat în contact, dar fiecare s-a centrat pe împrumutul semantic, conform nevoilor sale de exprimare, acestea în relaţie şi cu evoluţia respectivei comunităţi. Totodată, păstrarea relaţiei cu populaţia donatoare a condus la păstrarea nealterată a semantismului respectivului termen. În ceea ce priveşte situaţia din română, lucrarea lexicografică maghiară citată ne spune „oláh beteag, betég, ‘mit einem körperlichen gebrechen behaftet, krank’”, pentru betejesc, betejie, beteşug trimiţînd la TRDW. Extrăgînd cîteva exemple din vechile texte româneşti, constatăm că termenul în discuţie şi derivaţii sînt bine reprezentaţi: „Aceastea aşa trecînd, spuseră lu Iosif că tată-său ară fi beteag” i m-aţi îmbrăcat, beteag şi m-aţi socotit” (NTB, Mt., 25, 36); (PO, Gen., 48, 1) (magh. beteg); „Gol ş „Iară cînd fu sara într-apusul soarelui, aduseră cătră el pre toţi beteagii şi îndrăciţii” (BB, Mc., 1, 32); „Şi acolo este multă vindecare betegilor de toate bolile, cine ar merge acolo” (CPLR, Blajini, 65, 3-5). Alături de acestea, însă, se mai pot cita: „Şi-i fu în zilele acealea de boală, ei, a muri” (NTB, FA, 9, 37); „Că pre mulţi vindecă, cît năvăliia spre el, ca să să atingă de el, cîţi avea boale” biciunile noastre şi boalele noastre purtă” (NTB, Mt., 8, 17); „şi mai (NTB, Mc., 2, 10); „El luo slă chear arată că n-au fost boală aşaş, ce muncă drăcească” (CCÎ, 82, 13-14) „nime nemica nu-i putea strica, numai acea boală ce-l dosădiia şi-ntru aceea se svîrşi” (MOXA, 133r/4-5); „iară deaca se naşte coconul, atunce sau olog se face, sau gubav, sau altă boală dobîndeaşte pe trup” (LEGI Munt., 577, 7-8); „Pre bolnavi vindecaţi, pre gubavi curăţiţ, pre morţi înviiaţi, pre draci îi scoateţ” (BB, Mt., 10, 8); „Pre bolnavi vindecaţi, pre gubavi curăţiţi (...)” (NTB, Mt., 10, 8); „toate boalele ce am pus în Eghipet nu voiu aduce pre tine nici una” (PO, Ex., 15, 26) (magh. betegségec). Deş i ultima situaţie poate uimi cel mai mult, deoarece avem a face cu un text tradus din maghiară, într-o zonă de influenţă maghiară, substantivul beteşug existînd în română (singurul dintre derivaţi care nu este format pe teren românesc, ci împrumut al magh. betegség) astfel de alternanţe, în cadrul aceluiaşi text, între termenul de origine maghiară şi cel de origine slavă ne arată că: a) ambii termeni erau cunoscuţi respectivilor vorbitori şi comunităţilor cărora li se adresau textele şi b) aceste alternanţe reflectă nişte opţiuni ale traducătorilor. Opţiunile, însă, nu se judecă la fel în mod curent prin renunţarea la deoarece nu au aceeaşi valoare. Autorii NTB procedează regionalisme (chiar la cele foarte răspîndite şi larg cunoscute în Ardeal, dar mai puţin sau deloc uzuale dincolo de munţi), căci „cuvintele trebue să fie ca banii, că banii aceia sînt buni carii îmblă în toate ţărîle, aşia şi cuvinłele acealea sînt bune carele le înţeleg toţi; noi derept aceaia ne-am silit den cît am putut, să izvodim aşia cum să înţeleagă toţi”. Deşi la o altă scară, cu aproape 70 de ani asemănător. Cît despre textele din afara arcului carpatic, acestea pot înainte, PO procedează înregistra ambii termeni şi, de regulă, cel de origine maghiară se referă la o infirmitate. Afirmaţia 15 TRDW s.v. beteag. 16 DA, t. 1, fasc. VII, Bîndoc-Bine, Bucureşti, 1911, s.v. beteag. 17 Dimitrie Macrea, Emil Petrovici (coord.), Dicţionarul limbii române literare contemporane, vol. I, A-C, Bucureşti, 1956, s.v. beteag. 18 GR consemnează beteag şi îmbetegi. 19 Gombocz Zoltán, Melich János, Magyar etymologiai szótar, A!-érdëm, Budapest, 1914-1930, s.v. beteg. aceasta se poate demonstra şi cu ajutorul unor texte care conţin derivaţi: „Boala amu iaste în multă vreame chinuire, iară betejala în puţinea vreame e slăbire trupului” (CCÎ, 211, 29-30); „d-amu avea vreo betejală întru sufletele noastre, întîi să curăţim aceaia” (CCÎ, 12, 10-12); „eu viiu să mă vindec de betejala trupului” (CCÎ, 59, 30); „Atunce Theodul scoasă năframa şi o desface şi află cărbunii aprinş (...). Că nice leac n-au dogorit, nice au betejit năframa” (VS, 134, 18-19); „Şi porunca legii iaste să petreacă neştine drept, iară alt pre nimea să nu betejască” (LEGI Munt., 74, 38-39); „Ş i, nebetejindu-i focul nemică svîntului Iulian şi cuconului Chelsie, beliră pieile de pre cap” (VS, 222, 13-14); „aflară moştiile lor întregi şi nebetejite, că nice părul nu le-au betejit să ardză” (VS, 150, 37); „Cine-ş va bate joc sau va rîde de orb, sau de şchiop, sau de surd, sau de alte betejuni, acela să se afurisească” (LEGI Munt., 394, 24-25). După cum se observă, derivatul din termenul maghiar se referă la afecţiune privită ca atingînd doar o parte, ceea ce se întăreşte şi prin utilizarea metaforică a termenului (cu referire la suflet, la năframă). În Elementele (p. 139) S. Mîndrescu arată că „Peste Carpaţi cuvêntul beteag este zîlnic întrebuinţat, întocmai cum e în România, bolnav. Sinonimul sêu bolnav cu accentul pe prima silabă în unele părţi are un sens specific, dîndu-se celui bolnav de o boală aproape incurabilă, venerică sau unui schilod, şi subst. boală însemnéză o bólă venerică sau ori-ce boală constataă de popor ca contagioasă: boală la vite etc. Beteag şi beteşug se aplică mai ales pentru bóle mai uşóre, cari se pot spune tuturora, nu şi pentru cele secrete. De aici avem şi subst. betegie: infirmité”. Sub beteşug, acelaşi autor ne informează: „Cuvîntul beteş ug – betegşîg şi beteşîg, cu tóte că se aude în tóte părţile locuite de Români, totuşi mai des e întrebuinţat în ţările supuse Austro-Ungariei” (p. 140). Aceste afirmaţii pot fi întărite şi cu ajutorul materialului oferit de ALR. Astfel, în ALRI1 harta bolnav (132) beteag şi bolnav au o distribuţie cît se poate de sugestivă şi de limpede: primul are curs în tot Ardealul, în Banat şi vestul Olteniei, precum şi în puncte din Moldova şi Bucovina, restul revenind celui de-al doilea termen20. ALR II, harta bolnăvicios (4162) ne arată cum betegos şi bolnăvicios îşi împart, cu cîteva excepţii, teritoriul, cel de-al doilea avînd uz sub o linie care pleacă de la Porţile de Fier, trece prin Braşov, străbate sudul Moldovei, pînă la Cetatea Albă (unde apare boliac), restul teritoriului aparţinînd lui betegos. În acelaşi Atlas, MN Beteag de picioare (4178), indică, pe lîngă multe alte modalităţi de denumire (cotonog, damblagit, olog, şontorog, reumatism, stricat, pedestru), şi pe cele două, bolnav de picioare (punctele 182, 346, 349, 353, 520, 551, 876) / beteag de picioare (punctele 47, 102, 192, 399, 431, 455, 478, 537, 662, 762, 791, 836, 872, te (2648), a beteji apare în foarte multe puncte 899). În sfîrşit, în ALR II, MN, Femeia naş Transilvania pentru a naşte. Faptul este observat şi de către autorii DA care, pe lîngă sensurile ‘rendre malade’, ‘tomber malade’ (în „Transilv. şi Ban.”), „‘devenir maladif ou infirme, languir’ (în Mold.)” şi cele figurate ori derivate, notează ca special sensul ‘accoucher’: „(Transilv., rar; ungurism) «Se zice despre muieri, cînd nasc prunci». LB. Betejită = femeie lăuză. (Lancrăm, te’, beteg- comit. Sibiului. Com. T BLAGA)” Pentru acest sens se trimite la „ung. le-betegedni ‘a naş ágy ‘naştere’”21. Sensul este indicat ş i în EWUR: „betegită, betejită ‘Wöchnerin, accouchée’ (Galdi, DVL 85); Femeie betejită, gzermek-ágyas aszszony (Mócok, Stan 27)”22. Uzul acesta nu face decît să arate că, în respectivele regiuni, maghiarismul copleşeşte slavonismului corespondent. Din cele ce preced se pot extrage cîteva concluzii ce pot fi considerate ca întemeiate pe o documentaţie suficient de largă. Sensul cu care termenul de origine maghiară a intrat în română era ‘bolnav’. După ce s-a răspîndit şi în zona de influenţă slavă, el a intrat în concurenţă cu bolnav, ceea ce a făcut ca beteag să-şi îngusteze sensul şi să însemne ‘infirm’, ‘schilod’, fapt evidenţiat cu pregnanţă de combinaţiile în care acesta apare în mod curent şi obişnuit (beteag de o mînă, de un picior, la cap), precum şi de sensul derivatelor, care trimit aproape exclusiv la sensul ‘infirmitate 20 Sugestivă pentru discuţia noastră este şi întrebarea anchetatorului pentru harta doctorie (109): „Cînd eşti bolnav (beteag) ce cumperi de la farmacie (potică) ca să-ţi treacă boala?” (s.n.). 21 DA, t. 1, fasc. VII, Bîndoc-Bine, Bucureşti, 1911, s.v. beteji. V. şi Florea Mureşanu, Cazania lui Varlaam 1643- 1943, Prezentare în imagini, Cluj, 1944, p. 217, unde se dau: „beteag, betegos, adj. neputincios, infirm, bolnav. S’a betejit = a născut”. 22 EWUR s.v. beteag. (la unul sau mai multe dintre membre’). Faptul, însă, este valabil doar pentru teritoriul românesc aflat sub influenţă slavă. În zona românească de influenţă maghiară, termenul beteag este utilizat pentru a reda sensul generic ‘bolnav’. Situaţia nu poate fi pusă exclusiv pe lipsa, în respectiva arie, a unei influenţe slave, ori a forţei reduse a acesteia. Avînd în vedere că în discuţie este un sistem lingvistic unitar, coerent, ale cărui vase comunicante funcţionează în mod eficient, irigînd întregul său teritoriu - limba română -, lucrul acesta se datorează şi contactului cu limba maghiară, produs prin intermediul populaţiei active de limba maghiară. Cu alte cuvinte, diferite nevoi au condus la împrumutarea termenului, fapt girat de comunitate prin preluare şi adoptare. Acest moment, însă, al contactului lingvistic româno-maghiar nu s-a încheiat astfel şi aici. Prezenţa activă, în continuare a contactelor dintre cele două comunităţi, interferenţa dintre ele a devenit un factor care nu a permis o modificare semantică ce nu era imperioasă pentru română şi care să contravină situaţiei din limba comunităţii în contact cu cea românească din respectiva zonă. Acest contact viu este cauză principală care a ferit sensul cuvîntului de orice modificare contrară situaţiei din limba maghiară, aşa cum acelaşi contact viu este şi cauza pentru care, deocamdată, la acei vorbitori, termenul beteag funcţionează intact, relativ ferit şi de concurenţi (adică de adoptarea generalizată a termenului bolnav şi marginalizarea prin îngustare de sens a termenului beteag). 4.2. Deşi încadrabil în această primă categorie, cazul următor participă aici într-o modalitate aparte. Limba română cunoaşte verbul a îngădui, împrumutat cu cîteva sute de ani în urmă din maghiară. În această limbă, vb. enged are a reda concepte precum: ‘a lăsa, a permite, a ceda, a concede’, ‘a (se) destinde, a scădea în intensitate, a se potoli, a se muia, a se alina’, avînd capacitatea de a intra în felurite combinaţii al căror nucleu de sens merge pe aceste direcţii. Dicţionarul etimologic consultat dă următoarele sensuri: ‘obedire, parere, gehorchen, folgen’, ‘cedere, desinere, nachgeben, nachlassen, weichen’, ‘concedere, permittere, erlauben, zulassen, überlassen, gestatten’, ‘condonation,venia, verzeihung, vergebung’, ‘oboediens, obtemperans, gehorsam, nachgiebig’, ‘lágy enyhe’, ‘indulgere’, ‘concession, licenz, bewilligung’, ‘blocare, reconciliare, mitigare, expiare, mollire, weich machen, erweichen’23. La rîndul lor, numeroş ii derivaţi, dintre care amintim pe cei mai importanţi, exprimă aceleaşi sensuri: engedékeny ‘indulgent, condescendent, deferenţă, conciliant’; engedelem ‘concesiune, permisiune, autorizare’; engedelmes ‘ascultător, supus, indulgent’; engedelmeskedik ‘a asculta, a se supune, a se pleca’; engedelmeskedö ‘ascultător, supus, plecat’; engedö ‘flexibil’; engedetlen ‘neascultător, nesupus, neascultare, nesupunere’; engedély ‘autorizaţie, concesiune’24. Sintetizînd sensurile de mai sus, se poate ajunge la nucleul comun, care este ‘permisiunea, toleranţa, concesia’, sub unul dintre aspectele material, fizic, mental, psihic. Pentru verb, dicţionarele româneşti notează sensurile: ‘a permite, a da voie, a încuviinţa, a lăsa, a admite, a tolera’, a aştepta, a avea răbdare’, ‘a păsui, a zăbovi’, pentru substantive (îngăduială şi îngăduinţă) notînd: ‘toleranţă’, ‘încuviinţare, permisiune’, ‘indulgenţă’, sa, a da voie, a încuviinţa’, ‘a ‘bunăvoinţă’, ‘păsuire’25. Sensurile notate în DA sînt: ‘a permite, a lă admite, a consimţi, a tolera’, ‘a ceda, a fi conciliant, a mai slăbi, a mai conteni’, ‘a ierta, a absolvi, a mîngîia’, ‘a avea răbdare, a aştepta’, ‘a zăbovi, a întîrzia’, ‘a se domoli, a se stapîni, a se înfrîna’, ‘a fi mulţumit cu…, a se învoi cu (ceva, o situaţie)’, ‘a imita’. Sensurile derivatelor nu ies din coerenţa semantică a verbului şi nici situaţiile în care verbul cunoaşte întrebuinţări reflexive, cu 23 Gombocz Zoltán, Melich János, Magyar etymologiai szótar, A!-érdëm, Budapest, 1914-1930, s.v. enged. 24 Vezi Dicţionar Ungur-Român, Magyar-Roman szótár, s.l., s.a., s.n., Magyar-Román kéziszótár. Iskolai és magánhasználatra. Irta Dr. Crişlán János. Sajtó alá rendezte Putnoky Miklós, Budapest, 1895, Lauffer Vilmos Kiadása, MAGYAR OKLEVÉL SZÓTÁR Régi oklevelekben és egyéb iratokban elöforduló magyar szók gyüjteménye. Legnagyobb részüket gyüjtötte Szamota Istvan. A magyar tudományos Akadémia Megbizásából Szótárrá Szerkesztette Zolnai Gyula, Budapest, 1902-1906, Dicţionar român-maghiar şi maghiar-român compus de Dr.Victor Cheresteşiu, profesor în colaborare cu Anton Valentiny, Partea II: maghiar-român, volumul 1: A-K, Cluj, Tipografia Corvin, 1927, p. 634, Magyar-român Szótár. Dicţionar maghiar-român, Editura Ştiinţifică, Bucureşti, 1961, EWUR, s.v. îngădui. 25 Dimitrie Macrea, Emil Petrovici (coord.), Dicţionarul limbii române literare contemporane, vol. II, D-L, Bucureşti, 1956, s.v. îngădui. sens reciproc26. Autorii acestei lucrări lexicografice mai observă că „În regiunile mai influenţate de limba ungurească - Transilv. şi Mold. - el (vb. îngădui, n.n.) era întrebuinţat - şi se întrebuinţează şi astăzi - şi în accepţiuni necunoscute limbii literare şi celei comune”27. În textele vechi româneşti, termenul în discuţie apare cu mai multe valori, cea mai răspîndită ca pondere fiind cea de bază, ‘permisivitatea, toleranţa’: „Iaca, nu îngăduiaşte Domnul cum să rodesc, rogu-te întră la slujnică, doară prin ea dobîndi-voiu ficior” (PO Gen., 16, 2); „Era acolo o turmă de porci mulţi, păscînd în măgură, şi rugară pre el ca să-i sloboază pre ei să între în ei, şi îngădui lor” (NTB, Lc., 8, 32); „pentru că n-au dat lor îngăduială să calce în ţara lui” (BB, 1Macabei, 12, 25); „Fă izbîndă la omul acesta şi în tabăra lui, şi să cază în sabie; adu-ţ aminte de hulele lor şi nu le da lor îngăduială!” (BB, 1Macabei, 7, 38); „pentru aceaea rogu-te cu multă îngăduială să mă auzi” (BB, FA, 26, 3); „Cînd se va prileji vreun dobitoc să -i fie a făta şi va naşte pre locul altuia, iară acela cu locul nu-i va îngădui, ce o va goni de grabă de o va osteni, sau de o va lovi cu ceva şi dentr-acea osteneală sau lovitură se va prileji de va lepăda, atunce neîngăduitoriul să plătească vita” (LEGI Munt., 286, 12-15). Uşor deosebită de simpla ‘permisivitate’ şi ‘toleranţă’, dar, totuşi, foarte apropiată este ‘acceptarea, concesia’: „Dobitocul lor şi bunătatea şi tot săva ce au ei al nostru va fi, numai cum pre aceasta să îngăduim şi cu noi să poată lăcui” (PO, Gen., 34, 23), apoi ‘atenuarea’, ‘slă birea încrîncenării’: „Îngădui derept aceaia Domnul cum să nu facă acel rău, care dzisease că va face pre dihanie” (PO, Ex., 32, 14). Următoarele situaţii pot fi încadrate în categoria ‘permisivitate’, fiind forme de manifestare a acesteia. În mod obişnuit, în astfel de cazuri utilizatorii limbii nu operează respectivele distincţii cu precizia care le-ar permite disjuncţia. Este vorba despre mai multe şiruri de sfere semantice, care se grupează în mănunchiuri. Primul: ‘înduplecarea’, ‘iertarea, cruţarea, absolvirea’, al doilea: ‘amînarea’, ‘zăbobveala’, ‘întîrzierea’, al treilea: ‘îndurarea’ (în sens pasiv), ‘răbdarea’. Cazurile concrete se înşiră după cum urmează: ‘înduplecarea’ în „Iară unii să întăriia şi nu vrea să îngăduiască, grăind rău de calea Domnului, înaintea oamenilor, depărtîndu-să de la ei, despărţi pre ucenici, în toate zile pritcindu-să în scola a unui tirean” (NTB, FA, 19, 9); ‘iertarea, cruţarea, absolvirea’, în exemplele: „Iară cui veţi îngădui ceva, şi eu îngăduesc, că şi eu ce am îngăduit, căruia am îngăduit, pentru voi am făcut, înaintea feaţei lui Hristos, ca să nu fim cuprinşi de Satana” (NTB, 2Cor., 2, 10); „Şi neavînd ei să plătească, amîndurora le îngădui” (NTB, Lc., 7, 42)28; ‘amînarea’, ‘zăboveală’, ‘întîrzierea’ în: „Deci, venind împreună ei aicea, îngăduială nemică făcînd, şi a doa zi şăzînd la divan, porunciiu să să aducă omul” (BB, FA, 25, 17); „de la Tiros am sosit la Ptolimaida şi, sărutînd pre fraţi, am îngăduit o zi lîngă ei” (BB, FA, 21, 7); „Iară Simon, şi el au crezut şi botezîndu-se era îngăduind lîngă Filip şi văzînd seamne şi puteri mari făcîndu-s‹e›, să i tot întunearecul la el să îngăduiască” (BB, Iov, 20, 26); „Vai, ceia ce să mira” (BB, FA, 8, 13)29; „Ş scoală dimeneaţă şi gonesc îmbătarea, cei ce îngăduiesc tîrziu, pentru că vinul opări-va pre ei” (BB, Isaia, 5, 11). Tot aici am include şi o subclasă, distinctă prin cel puţin o nuanţă, ‘persistenţa’: „Haraci la înălţime stîndu în preajma vîntului nu vor îngădui; aşa şi inima fricoasă pre cuget nebun în preajma a toată frica nu va îngădui” (BB, Is. Sir., 22, 19). 26 DA, F-I, t. 2.1., Bucureşti, 1934, s.v. îngădui. 27 Ibidem. 28 Chiar dacă exemplele pe care le-am prezentat aici provin dintr-un text ardelenesc, întrucît ele ilustrează o formă general-umană a ‘permisivităţii’, ‘înduplecarea şi iertarea’, şi întrucît, termenul din maghiară nu implicitează mai mult decît cele ale altor limbi ‘iertarea’, nu se pot extrage de aici concluzii - care să nu fie speculative – ce-ar susţine o relaţie o separaţie între aria de provenienţă a exemplelor şi presupuse modificări de sens determinate de influenţa maghiară. 29 Distincţia, necesară şi utilă într-un text religios - chiar dacă neimpusă de sistem, dar liberă de a fi impusă prin uz şi sub aspect stilistic - între cele trei ar fi că, deşi toate pot fi intenţionate, doar la primele două intenţia poate fi bună ori, în cel mai rău caz, dintr-o scuzabilă neglijenţă, în vreme ce ‘întîrzierea’ este caracteristică omului păcătos şi consecinţă a păcatului. Faptul acesta este vizibil şi în exemplele de pînă acum, unde ‘amînarea, zăboveala’ se subsumează, în realitate, ‘permanenţei, stăruinţei’ elemente devenite pozitive prin context. Este unul din acele cazuri în care, prin persistenţa utilizării termenilor în anumite contexte, termenii se tincturează cumva, pozitiv sau negativ. În sfîrşit: ‘îndurarea’ „Iară el îngăduia durerile, şi huliia nevoia, şi răbda muncile; bătîndu-se, biruia, pre ceia ce munciia, bătrînul” (BB, Iosip, 1145a, 16-18); „Dragostea mult îngăduiaşte, îmbunează, dragostea nu răvneaşte, dragostea nu să semeţeaşte, nu să făleaşte” (BB, 1Cor., 13, 4); ‘răbdarea’ „Toată bucuriia socotiţ, fraţii miei, cînd la multe fealiuri de dodeiale veţ cădea, ştiind că ispita credinţei voastre lucrează îngăduială” (BB, Iac., 1, 2-3); „Îngădui sufletul mieu la cuvîntul tău, nedejdui sufletul mieu pre Domnul” (BB, Psalmi, 129, 5) [unde ră bdarea este o aşteptare fermă, plină de credinţă, precum în: „Şi îngăduind, veţ lua den roadele pămîntului” (BB, Num., 13, 21)]. Totodată, ‘permisiunea, îngăduinţa, toleranţa’ pot genera forme de acţiune, care se identifică prin nuanţe contextuale, precum ‘comportamentul sau tratamentul (favorabil, prielnic)’: „Ca vecenrului, ca frate nostru aşea îngăduiiu” (PH, 34, 14). Fără a fi independentă de ‘permisivitate’, o formă extinsă şi o manifestare concretă a ‘răbdării’ este ‘aşteptarea’, căci, permisiunea, concesia, toleranţa înseamnă şi răgaz, timp pus între individ (care capătă, astfel, şi înalte calităţi umane) şi realitate: „Îngăduind îngăduiiu pre Domnul duiră păcătoşii ca să mă piarză” (BB, Psalmi, şi luo aminte mie” (BB, Psalmi, 39, 1); „Pre mine îngă 118, 95); „Şi îngăduind încă şapte zile, iarăş trimise afară pre porumb den chivot” (BB, Gen., 8, 10); „Că Ţie, straşnicului şi iubitoriului de om giudeţ, şerbii Tăi plecară capetele şi înduplecară cerbicile, nu de la oameni aşteptîndu-ş agiutori, ce a Ta aşteptînd milă şi a Ta îngăduind mîntuinţă” (Dosoftei, 231, 16-19). În coerenţă cu cele de mai sus, dar, iarăşi, neidentificîndu-se cu ele, se află şi situaţiile care ilustrează sensuri a căror rafinare este destul de dificilă Astfel, ‘permisiunea, toleranţa’ pot lua forme precum: ‘ascultarea’, ‘acceptarea/ urmarea/ îndeplinirea cuvîntului, a spuselor’: „Nu-ţi fie greu de fecior şi de slujnică; în tot ce va zice Sara îngăduiaşte ei, că în Isaac chi‹e›ma-se-va sămînţa” (PO, Gen., 21, 12); „Să mie îngăduieşti, rogu-te, ia de la mine banii carii dau derept acest pămînt şi mortul mieu acolea voiu îngrupa” (PO, Gen., 23, 13); „Derept aceaea că Avraam au îngăduit glasului mieu şi au ţinut giudecarea mea şi porîncile meale, tocmeala mea şi leagea mea” toriu de grije caseei meale, şi toţi oamenii miei (PO, Gen., 26, 5); „Tu veri fi, derept aceaea, purtă vor îngădui cuvîntului tău, numai cu scaunul crăiei meale te voiu întreace pre tine” (PO, Gen., 41, 40); „Iartă-ne toată greşala cea în voie şi cea fără voie, svinţeşte-ne sufletele şi trupurile şi dă-ne în preacuviinţă a sluji Svinţiii Tale în toate zîlele vieţii noastre, prin rugările Svintei Dumnezău Născătoarei şi a tuturor svinţilor ce din veci Ţ-au bine îngăduit” (Dosoftei, 46, 9-15); „Mai cade-să a îngădui lui Dumnezău mai bine decît oamenilor” (NTB, FA, 5, 29); Poate că tot aici se încadrează şi următorul caz: „Mîntuiaşte-mă, de iastă lume deşartă şi mă spodobeşte ca să stau de na drapta Svinţi[i]i tale cu toţ cei ce-au îngăduit Svinţi[ii] tale cu bine” (CPLR, Al., 91, 4-6) (într-o notă , autoarea studiului invocă DA, care consideră că s-a produs o confuzie cu vb. a ugodi. Probabil ca autorii DA aveau în vedere ş i atestările de la Mardarie Cozianul, unde sl. ugoditi, godovati se redau prin a îngădui şi derivate (Lexicon, 257-258, 2046- 2049, 3891). Credem că nu este vorba despre o confuzie, mai degrabă despre o festă pe care modalităţile de funcţionare normală a limbii le joacă celor ce încearcă analize care nu se supun modalităţilor esenţiale de existenţă a limbii. O greşeală similară, din partea analistului, ar fi dacă, pentru cazul: „Acest lucru stă pre mîna giudeţului să oprească pre bărbatul cel vrăjmaş, ce să porneşte asupra muerii sale, pentru să să veaghe să nu cumva să o strice întru ceva, măcar de-are şi face muiarea pre bărbat să să pornească asupra ei, trebue să-ş îngăduiască firei” (LEGI Mold., 118, 10-13), am socoti că este vorba despre o confuzie cu a îngrădi, de pildă. În fapt, în acest caz, avem a face sensul primar, ‘permisivitate’, referinţa făcîndu-se la fiinţa socială, la caracter, care trebuie să se afle mai presus de fire, de temperament. În cazul menţionat de DA, poate fi o glisare de sens, că ci toleranţa, bunăvoinţa pot fi şi din plăcere şi generatoare de plăcere, graţie şi bucurie. E un sens special, dar nu greşeală, cel mult contaminare în sensul cel mai exact şi profund al termenului, fapt care se poate observa tot la Mardarie Cozianul, unde a îngădui se mai redă şi prin raditi (4161, 4163). Marca acestei clase, ilustrate cu ajutorul vb. a îngădui, o constituie rafinările de sens ce apar în sînul aceleiaşi forme, extraordinara varietate a uzurilor şi a accepţiunilor, totul în cadre foarte restrînse. Exemplul oferit de acest cuvînt nuanţează clasa în care l-am încadrat (alături de beteag şi sicriu) prin faptul că, întrebuinţînd acelaşi verb - a îngădui -, utilizatorul limbii poate transmite variate nuanţe de sens. Privind în paralel la sensurile etimonului, precum şi la cele cu care termenul românesc se prezintă, se remarcă faptul că ele constituie nuanţe, accepţiuni ale unuia şi aceluiaşi sens: ‘permisivitatea, îngăduinţa’. Pentru fiecare dintre nuanţele identificate se poate pune înainte permisiune ca (sau îngăduinţa văzută ca). Astfel, nuanţele, prin care circulă liantul semantic ‘permisivitate’, devin ipostaze ce descriu gradat un concept complex, extras dintr-o realitate înţeleasă deosebit de nuanţat. Graniţele dintre sinonime devin uneori friabile, nu din cauza scăderii capacităţilor de analiză ale utilizatorului limbii, ci datorită faptului că, mereu recreîndu-se, adică perpetuu raportîndu-se la realitatea percepută prin simţuri şi trecută prin conştiinţă, limba interacţionează continuu cu aceasta, ceea ce, la nivel semantic, înseamnă că termenii tind permanent să se acomodeze cu conceptele pe care le poartă, dar şi unii şi celelalte pulsează doar arareori în acelaşi ritm. Acesta este, poate, principalul motiv pentru care nevoile funcţiei de comunicare impun adeseori utilizarea de clişee, de modalităţi convenţionale care poartă gîndurile între vorbitori, dar de fiecare dată cu acurateţea cu care este surprinsă coincidenţa ritmului dintre mişcarea limbii (mai lentă) şi cea a conceptului (mai dinamică). Mai mult decît atît pot fi friabile graniţele dintre nuanţele de sens ale unuia şi aceluiaşi cuvînt. Astfel de cuvinte pot, totuşi, funcţiona, sub două condiţii. Populaţia care le utilizează , fie renunţă la majoritatea nuanţelor care ridică probleme sau la întreg halo-ul de nuanţe şi se fixează pe sensul de bază (sau transformă o nuanţă ori un manunchi de nuanţe în sens de bază), fie face efortul de a construi tipare (de uz gramatica şi lexical-semantic) relativ clare, pe care le promovează prin, mai cu seamă prin frecvenţă şi constanţa uzului. Ca multe alte cuvinte provenite din această limbă, şi acesta s-a răspîndit şi aclimatizat foarte bine în română. Totodată, deşi naturalizarea termenului a presupus încadrarea sa în noul sistem, convieţuirea românilor cu nativii maghiari - mai cu seamă pe o porţiune a teritoriului românesc -, dar şi presiunile de ordin cult, precum şi prin diferiţi factori încărcaţi cu prestigiu au făcut ca relaţia dintre termenul împrumutat şi situaţia sa din limba primitoare, pe de o parte, şi termenul din maghiară şi situaţia sa de acolo să nu se rupă. 4.3. Un alt termen este rom. sicriu (< magh. szekrény). Dicţionarul limbii române literare ca prim sens pentru sicriu ‘obiect în formă de ladă, de obicei de lemn, în care contemporane30, dă se aşază mortul pentru a fi înmormîntat; coşciug, raclă’, iar ca sens secund ‘ladă, cutie’, apoi două sensuri, cel „învechit şi popolar” ‘cutie, sertar’ şi cel ‘scrin, dulap’, în vreme ce DLR indică actual31. Cuvîntul apare în textele vechi cu sensul generic ‘ladă (eventual destinată depozitării unor i la împletitura smolită obiecte de preţ)’, apoi cu referire la Arca lui Noe, la Arca Legamîntului32 ş în care Moise a fost pus pe Nil: „acel svînt secrii cu odoarăle ceale sufleteşti ale svîntului” (VS, 85, ” (VS, 19, 40); „Şi fu deaca 33); secrie, glosat visteare (VS, 11, 22); „în trei secrie mare îi astrucară văzură că e mult argint în secriiu, şi să sui log‹o›fătul împăratului şi preotul cel mare şi zlătarii şi strînseră şi numărară argintul” (BB, 4Împă raţi, 12, 10); „fură oarecine de la un boiarin un secriiaş pausul tău, tu secriniul sfinţiei tale” (PH, 131, cu bani” (LEGI Mold., 176, 30); „Învii, doamne, în rră 8); „Fă, dară, ţie sicriiu de leamne în patru muchi; şi cuiuburi vei face în sicriiu şi-l vei zmoli şi pe denlăuntru şi pe dennafară cu zmoală” (BB, Gen., 6, 14); „o au dat preoţ ilor, fiilor lui Levi, celora -sa un sicriu de papură ce rădică sicriiul făgăduinţii Domnului” (BB, Deut., 31, 9); „luo lui mumă şi-l unse cu zmoală cleioasă şi puse înlăuntru copilul într-însul şi-l puse în marginea gîrlei” (BB, Ex., 2, 3). Pe lîngă acestea, termenul cunoaşte şi uzul cu sensul românesc actual ‘Sarg, cercueil’: „Şi apropiindu-să, să atinse de săcriiu (iară ceia ce-l ducea stătură) şi zise: «Voinice, ţie zic, i deşchisără secriiul Evfimiei şi pusără sfitocele pecetluite îmbe pre scoală»” (NTB, Lc., 7, 14); „Ş pieptul svintei şi încuiară secriul şi pecetluiră” (VS, 423, 22-23). 30 Ed. cit., vol. IV, S-Z, Bucureşti, 1956, s.v. sicriu. 31 Dicţionarul limbii române, (DLR) seria nouă, Tomul X, Partea a 3-a, Litera S, Semn-Sîveică, Bucureşti, 1990, s.v. sicriu, v. şi A. Scriban, op. cit., s.v. secriu. 32 În PO, în Ex., capul 25, unde Dumnezeu îi explică, printre altele, lui Moise cum trebuie să construiască Arca Legămîntului, se foloseşte des termenul ladă, corespunzînd magh. lada. În Lexiconul lui Mardarie Cozianul sl. covkev0 apare glosat curabie, tron, raclă (1497), iar sl. raca se glosează prin raclă, tron (3032). Privind dinspre sinonimele cu care termenul intră în relaţie, se observa că elementul comun nu consistă în nucleul de sens ‘cercueil’, deşi ele ar putea exprima fără probleme acest sens. Arhisememul în discuţie este ‘ladă’, ceea ce este este în măsură să explice situaţiile din limba veche în care sicriu apare cu sensul actual. Avem în vedere două aspecte ale chestiunii. În primul rînd, ca oricare alt împrumut, şi acesta intră în limbă şi îşi caută loc în sistemul paradigmatic al limbii, prin relaţionare cu cuvintele deja existente acolo şi cu care putea stabili felurite relaţii semantice şi contextuale, în încercarea de a-şi găsi poziţia şi utilitatea în limbă. În funcţie de regiune, poziţiile respective sînt mai mult sau mai puţin aglomerate, mai mult sau mai puţin deţinătoare de valenţe, uzul fiind mai mult sau mai puţin înclinat în a cunoaşte exprimări nuanţate sau bogate. La aceşti factori se adaugă, desigur şi forţa presiunilor limbii donatoare. Distribuţia în teren a termenului, a sensurilor sale şi - pentru anumite sensuri - a unora dintre sinonimele sale arată că ‘sicriu’ se redă prin copîrşeu şi prin tron în Maramureş, Banat Transilvania şi în puncte izolate din rest, în special din Oltenia vecină cu aria de mai sus şi în Moldova de nord. În Moldova şi în Muntenia sicriu are sensul ‘cercueil’, dar aici există un oarecare amestec al sensurilor, el putînd fi utilizat şi pentru ‘ladă’, în plus, coşciug este un concurent cu o poziţie bine delimitată, iar raclă încă mai are curs. Totodată, atunci cînd apare, tron are aici sensul ‘ladă, cufăr (în care se ţin obiecte considerate mai importante)’. Magh. szekrény intră în limba română cu sensul ‘Lade, Truhe’, apoi ajunge să desemneze sensuri precum ‘Kasten, Schrank’ şi ‘Sarg’33. Studiind exemplele de mai sus, precum ş i dinamica firească a sensurilor unui astfel de cuvînt, se observă cum, termenul maghiar îşi îngustează valoarea generică (‘ladă’) spre o anumită sferă (‘ladă care depozitează obiecte de preţ’), după care apar specializări în direcţiile ‘coşciug cu relicve’, ‘coşciug’, ‘dulap’. În zona de influenţă maghiară, deşi copîrşeu şi tron (ultimul sinonim cu valoarea etimologică a lui sicriu)34 nu acoperă, prin uz şi la modul absolut, nevoile vorbitorilor, rămîne remarcabil faptul că, prin contact cu populaţia de la care cuvîntul a fost împrumutat, sensul de bază nu este abandonat, dimpotrivă, el a rămas puternic. Fenomenul care merită observat nu este dezvoltarea unui nou sens, ci faptul că există o zona în care presiunile contactelor vii sînt atît de puternice încît sicriu îşi păstrează valoarea etimologică şi nu reuşeşte să se înscrie în cursul adoptat în zona în care, existînd, acest termen cunoaşte un alt uz şi un alt sens de bază. 4.4. O cu totul altă situaţie ne apare în cazul formei alean. Pentru acest termen, Dicţionarul ca prim sens ‘suferinţă, durere, amar (din cauza unei limbii române literare contemporane35, dă aspiraţii sau a unei dorinţe neîmplinite)’, apoi ‘sentiment de duioşie, melancolie, nostalgie, dor’ şi ‘duşmănie, potrivnicie’, cu exemple luate din texte literare sau culegeri folclorice, nu mai vechi de de la valoarea etimologică a cuvîntului, şi secolul al XIX-lea. Dicţionarul Academiei (DA) pleacă de la valorile prepoziţională şi adverbială, cuvîntul fiind unul care începe ca prepoziţie, poate deveni adverb, intră în locuţiuni prepoziţionale şi adverbiale, după care poate cunoaşte starea substantivală. Astfel, DA dă ca valori şi sensuri: ‘contra, în potrivă, către’, apoi ‘aversion, inimitié, rancune, ressentiment’ şi ‘chagrin, tristesse, nostalgie, souffrance, douleur; désir, mélancolie’. Totodată, aceeaşi lucrare observă că, alături de valorile ‘împotriva, în contra’, ca substantiv alean cunoaşte sensurile ‘pică, necaz, duşmănie’ (cu precizarea „În Transilv.”), ‘melancolie, dor, nostalgie’ (cu precizarea „Şi în Transilv., dar mai ales în Mold., alean exprimă un sentiment mai blînd, mai mult dureros şi duios, nu răuvoitor”). Tot acolo, pentru subst. aleaneş se dă sensul ‘duşman’36. Dicţionarul etimologic al limbii maghiare pe care l-am consultat porneşte discuţia asupra valorilor magh. ellen de la o nuanţă spaţială ‘e regione, obviam, gegenüber, entgegen’, ‘adversus, circa, gegen’, ‘contra, adversus, gegen, wider’, arătînd că „Az el- ‘pars antica’ névszóból 33 Pentru sensurile cuvîntului maghiar vezi MAGYAR OKLEVÉL SZÓTÁR Régi oklevelekben és egyéb iratokban elöforduló magyar szók gyüjteménye. Legnagyobb részüket gyüjtötte Szamota Istvan. A magyar tudományos Akadémia Megbizásából Szótárrá Szerkesztette Zolnai Gyula, Budapest, 1902-1906, s.v. szëkrény, EWUR, s.v. sicriu. 34 Acesta provenit din germ. dial. truhen, truhn, care are tot sensul ‘ladă, cufăr’. 35 Dimitrie Macrea, Emil Petrovici (coord.), vol. I, A-C, Bucureşti, 1956, s.v. alean. 36 DA, t. I, Fasc. 1, Bucureşti, 1907, s.v. locativusi -n- nel elen”37. Deşi se supune la diverse întrebuinţări şi valenţe, şi generează felurite uzuri oarecum specializate, la nivel de conţinut, magh. ellen are, de-a lungul timpului, un nucleu dur prin care exprimă ‘împotrivirea, rezistenţa, opoziţia, dificultatea ridicată în cale, contrarietatea’: ‘contra, entgegen’, ‘ex adverso, gegenüber’, ‘certatim, un die wette’, ‘trotz zum trotz’, ‘contrarius, befindlich’, ‘feindlich, gegnerisch, entgegengesetz, gegenteilig, widrig’, ‘dissuadere abnuere, einer sache entgegen sein, widerraten, missbilligen, bekämpfen’, ‘repugnari, reniti, widerstreben, streiten’38. Toate aceste direcţ ii au ca punct comun ideea de ‘respingere, de opoziţie, adeversitatea’, atribute aparţinînd, prin excelenţă, Diavolului39, de altfel unul dintre sensurile pe care, în forma sa substantivală, cuvîntul îl va purta. În vechile texte româneşti situaţia se prezintă aproximativ după cum urmează: în locuţiuni, se evidenţiază valoarea primară a termenului: „(...) care lucru nu să cuveniia şi era în aleanul năravului” (NTB, 432, 38-39); „în toată mîndriia se-au ispititu în aleanul nostru şi pre noi, carei sîntem slugi credincioase a toată creştinătăţei, ne-au bîntuit în slujba noastră” (DÎ 142, 23–25); „Ce oamenii în Sodom răi era, că tare greşiia în aleanul Domnului” (PO, Gen., 13, 13); „Nu fii mărturie tergîndu care ne era împrotivă scrisoarea strimbă în aleanul priiatnicului tău” (PO, Ex., 20, 16); „Ş obiceaiurilor care ne era într-alean şi aceia o luo din mijlocul, răstignindu-o pre cruce” (glosat Împrotivă) (NTB, Col., 2, 14). Aceeaş i valoare o păstrează şi variantele adverbială şi substantivală: „cînd duci darul tău la oltariu şi acolo-ţi vei aduce aminte că fratele tău are ceva alean spre tine (...) pasă întîi de te împacă cu fratele tău (...)” (NTB, Mt., 5, 23-24); „Slujba idolilor, fermecă toriia, pizmele, sfadele, aleanurele, mîniile, urgiile, îndărăptniciile, eresurele” (NTB, Gal., 5, 20). Formele substantivale care conţin sensul ‘widersacher, inimicus, hostis’ apar în: „Să vei tîlni înainte boul sau asinul rătăcit al aleaneşului tău, mînă-i-l acasă lui” (PO, Ex., 23, 4); „Zise Domnul Domnului mieu: «şăzi de-a dereapta mea pînă voiu pune aleaneşii tăi scaun picioarelor tale»” (NTB, Mt., 22, 44); „sămînţa ta birui-va porţile aleanişilor săi” (PO, Gen., 22, 17) (menţionat în Gombocz Zoltán, Melich János, Magyar etymologiai szótar, A!-érdëm, Budapest, 1914-1930, s.v. ellen, cu valoarea ‘widersacher, gegner’), „Fericatu-i sufletul întărit cu credenţă, că tot alenşigul lesni-l va învinge” (VTR, 337, 32-33) (în Gombocz Zoltán, Melich János, Magyar etymologiai szótar, A!-érdëm, Budapest, 1914-1930, s.v. ellen, pentru magh. ellensíg apar sensurile: ‘inimicus, hostis, adversarius feind, gegner’)40. Rămîne suspendat sensul curent al cuvîntului, deja amintit prin intermediul dicţionarelor mai sus citate. Discutînd acest cuvînt, S. Mîndrescu afirmă: „În texturile vechi, dupe cum se vede din citaţiunile de sub I (pentru sensul de bază al cuvîntului, deja date de autor, n.n.), alean are semnificaţiunea de contrar şi peste tot pe acea de împotrivire. În graiul viu (II) însě, sensul acesta care corespunde pe deplin ungurescului ellen a fost aprópe copleşit de semnificaţiunea: melancolie, dor, avênd un rol foarte însemnat în literatura poporană”41. De asemenea, pe baza informaţiilor cuiva din sudul Moldovei, autorul mai notează şi sensul ‘somn’. Deosebit de interesante, comentariile ilustrate care urmează la Mîndrescu arată cu destulă limpezime modalităţile prin care un sens generează un altul, pe baza unor nuanţe comune sau doar a unor asocieri la îndemîna mentalului comunităţii ce utilizează un limbaj comun, un fond comun de elemente lexicale. Acesta este unul dintre faptele care uşurează propagarea unei inovaţii, acceptarea şi imitarea creaţiei, impunerea ei. Adoptarea de către norma superioară şi, apoi, de toţi vorbitorii şi chiar păstrarea exclusiv a respectivului sens (cazul actual al lui alean care se utilizează aproape exclusiv cu sensul ‘melancolie, nostalgie, tristeţe’) este un exemplu de succes datorat şi 37 Gombocz Zoltán, Melich János, Magyar etymologiai szótar, A!-érdëm, Budapest, 1914-1930, s.v. ellen. 38 Pentru compuşi şi derivaţi v. şi MAGYAR OKLEVÉL SZÓTÁR Régi oklevelekben és egyéb iratokban elöforduló magyar szók gyüjteménye. Legnagyobb részüket gyüjtötte Szamota Istvan. A magyar tudományos Akadémia Megbizásából Szótárrá Szerkesztette Zolnai Gyula, Budapest, 1902-1906, s.v. ellenállás, ellenëz, ellenség, unde se dau sensuri avînd nucleul ‘contra’: renixus, resistentia, renisus, widerstand’, ‘abnuo, refragor, reluctor, widersprechen, sich weigern, bekämpfen, hindern’, ‘inimicus, hostis, gegner, feind’. 39 V. Al Gafton, Numele în Biblie, publicat în „Tabor”, Revistă de cultură şi spiritualitate românească, anul II, nr. 9 (decembrie, 2008), p. 49-61. 40 DVL glosează: alean ‘contra’ (120), alenşig ‘inimicitia’ (135), aleniş ‘inimicus’ (136). 41 Mîndrescu Elementele, p. 130. aplecării către trăirile inefabile din această categorie, pentru care se preferă denumirile simţite ca atenuante, delicate, precum şi largului concurs al creatorilor de cultură, cu deosebire sensibili la modalităţi voalate de a denumi anumite stări. La rîndul lor, Z. Gombocz şi J. Melich observă sensul din română: „A magyarból: oláh alean, alén ‘schwermut, stiller kummer; groll wider jmden, ihm zum trotz’, aleneş (elav., egy adat 1852- ből) ‘widersacher, gegner’”42, fără, însă, a se pronunţa asupra provenienţei acestora. L. Tamás, după ce dă sensurile ‘wider, contre’, ‘Widerwille, Feindschaft, Groll, aversion, inimitié, rancune’, pentru sensul al treilea, ‘Schwermut, Wehmut, Trübsal, Sehnsucht, chagrin, souffrance, douleur, désir, mélancolie’, EWUR, s.v. observă că: „Diese Bedeutung darf als schriftrum und volkssprachlich angesehen werden”. În sfîrşit, după ce dă sensul ‘contra’ şi se arată neconvins de soluţia lui Cihac - de toţi respinsă, de altfel - A. Ciorănescu socoteşte că: „La lengua actual empieza (s.n.) a confundir alean con los der. de a alina ‘consolar’; cf. în farmacia mea a tot lecuitoare/ aleanuri am la chinurile- abia simţite (Arghezi)”43. Deş i, prin sublimul joc de cuvinte arghezian, exemplul este excelent, întrucît lexicograful pleacă de la concluzie şi nu priveşte la lucrările lexicografice ce discută termenul, la literatura populară în care el apare, consideră că presupusa influenţă se află abia la începuturi44. În ceea ce priveş te ipoteza unei influenţe dinspre vb. a alina, care ar fi generat cel de- al treilea sens al lui alean (cazuri ar mai fi, precum maghiarismul şireag cu moştenitul şir), considerăm că ea poate fi avută în vedere. Totuşi, deşi ademenitoare, prezintă un punct slab, întrucît dorul trebuie alinat, iar nu constituie o formă de alinare. Neavînd sensul ‘dor, melancolie, nostalgie’, magh. ellen nu avea cum să transmită respectivul sens românei. Prin valenţele sale, dar, mai cu seamă, prin uzurile pe care şi le- a creat în limba română, în afara mediului în care a fost împrumutat, alean putea căpăta acest sens. Suvstantivarea, pierderea relaţiei cu familia sa şi, mai cu seamă, faptul că nu a fost utilizat neapărat şi mereu cu valoarea sa radicală ‘diabolus’, ci şi cu aceea a unei adversităţi - chiar dacă supărătoare, dar cu care se pot găsi căi de compromis şi convieţiuire -, au putut facilita, în registrul popular, dezvoltarea acestei căi de a exprima o stare inefabilă de tristeţe nostalgică, suportabilă tocmai prin surprinderea ei în modalităţi lingvistice. Probabil că, abia apoi, registrul cult a preluat acest uz, cu toată încărcătura sa dureroasă, inefabilă, dat fiind şi faptul că provenea dintr-o limba lipsită de sugestii pentru vorbitorul român din afara arcului carpatic. Ar fi unul dintre cazurile la care face aluzie S. Mîndrescu (acceptînd şi observaţia facută de L. Tamás), ambele registre ale limbii participînd, intrînd în acord, acceptînd, utilizînd şi promovînd în colaborare sensul ‘dor, melancilie, nostalgie’. 4.5. Un caz oarecum instructiv în legătură cu precedentul este reprezentat de un posibil sens că sensul etimologic al verbului este ‘a pleca (repede) dintr-un loc’, atribuit vb. a hălădui. DA arată sensurile cu care se întîlneşte în limba română fiind: ‘se réfugier’, ‘arriver (qque part)’, ‘arriver à…’, ‘se sauver’, ‘vivre’, ‘décharger’, ‘accoucher’, iar „din înţelesul ‘a-şi căuta scăparea prin fugă’” au apărut alte sensuri45. Studiul dicţ ionarelor maghiare indică un nucleu de sens care priveşte o acţiune ce se referă la supravieţuire (cu toată implicarea afectivă pe care o presupune), la continuare, asociate cu modalităţi dinamice de depăşire a unui pericol (perceput ca mare, şi real), prin adăpostire, refugiu, asigurare spre evitarea acestuia46. Sensul etimologic al acestui verb se referă la ‘a căuta scăparea prin fugă’. Din sensul etimologic apar altele, precum: ‘a răzbate, a 42 V. Gombocz Zoltán, Melich János, Magyar etymologiai szótar, A!-érdëm, Budapest, 1914-1930, s.v. ellen. 43 DER s.v. alean. 44 Ar fi fost suficientă şi simpla anamneză a celebrei strofe eminescene, citate de toate lucrările lexicografice care discută pe alean: „Tresărind scînteie lacul/ Şi se leagănă sub soare;/ Eu, privindu-l din pădure,/ Las aleanul să mă fure/ Şi s-ascult de la răcoare/ Pitpalacul”. 45 DA, t. III, partea I, F-I, Bucureşti, 1934, s.v. hălădui. 46 V. şi „Iar badea cum sosi, Carele hălădui”, citat în DA, t. III, partea I, F-I, Bucureşti, 1934, s.v. hălădui, apoi , Mîndrescu Elementele, p. 162, unde se dă şi subst. hălăduinţă ‘locuinţă (de refugiu)’, Macrea Dimitrie, Petrovici Emil (coord.), Dicţionarul limbii române literare contemporane, vol. II, D-L, Bucureşti, 1956, s.v. hălădui, (care dă acest sens ca învechit, actual fiind ‘a trăi undeva liniştit, ferit, în voie, în libertate’, sens care, precum lesne se observă, este puternic legat de cel primar), şi EWUR s.v. hă lădui. dăinui, a merge mai departe’, ‘a scăpa’, ‘a creşte’, ‘a dura’ acţiuni ce se pot petrece pe diferite căi şi care pot fi accentuate în diferitele lor laturi şi efecte47. Procesul acesta prin care sensul etimologic, păstrîndu-se sau nu ca atare, se dezvoltă într-o inflorescenţă de sensuri conexe, unele mai evident relaţionate cu el, altele mai estompate (prin metafore, asocieri, nuanţări, rafinări, evoluţii semantice de tot felul etc.) este o caracteristică naturală a nivelului semantic, care, chiar dacă nu se întîlneşte la tot pasul, este destul de des întîlnită în maghiară. Totodată, precum engleza sau germana, şi mai puţin română, maghiara combină două particularităţi: poate crea foarte uşor derivaţi şi poate utiliza un cuvînt în numeroase contexte, destul de diferite, atît cuvîntul cît şi contextul semantizîndu-se reciproc. Am adus în discuţie acest cuvînt datorită sensului ‘accoucher’, menţionat de DA. Privitor la acesta, Ştefan Giosu48 arată că: „Am văzut mai sus un caz cînd sinonimul (a da jos) este consemnat o singură dată în anchetele pentru NALR (ALRR). Tot o singură dată apare şi a hălădui, pe care trebuie să-l considerăm însă un «martor de eroziune» al unei arii semantice altădată destul de întinsă. Este vorba de pct. 468 (jud. Suceava), unde, după ce răspunde naşte, face, informatorul menţionează, între altele, că babele spun n-o holoduit încî. Avem aici a face cu atestarea unuia din vechile sensuri ale verbului a hălădui (< magh. Haladni ‘a propăşi’, ‘a merge mai departe’), anume, ‘a naşte’, ‘a scăpa de sarcină’, consemnat astfel de unele dicţionare49. Pentru exemplificare reţinem cîteva fraze dintr-o lucrare a lui S. Fl. Marian: «Dacă moaşa se pricepe bine la moşit, dacă e uşoară la mînă, femeia bolnavă nu munceşte mult, ci îndată hălăduieşte»; «În unele părţi din Bucovina… cum a hălăduit femeia şi nou-născutul a sosit pe lume, moaşa care l-a rădicat… zice…»; «În cele mai multe părţi din Bucovina şi Moldova însă, cum a hălăduit femeia, rădicînd moaşa copilul… toarnă deasupra lui apă rece»”50. Avînd în vedere modul cum s-a dezvoltat acest verb, sensurile sale din maghiară, apoi cele din română, precum şi felul în care acestea evoluează, se transformă şi se generează, credem că vb. a hălădui ar avea sensul ‘a naşte’, ‘a este riscant a susţine cu hotărîre - cum consideră DA51- că făta’, care ar decurge din ‘a scăpa’, ‘a se uşura de făt’. Vechile texte româneşti nu înregistrează decît ‘a scăpa’, ‘a izbăvi’, ‘a ţine în viaţă’, adică nuanţe contextuale, aspecte ale sensului de bază: „Şi să stîlpi în mijlocul laturii şi hălădui pre ea şi lovi pre cei streini de fealiu” (BB, 2Împă raţi, 23, 12); „Nici să stai pre la margenile ieşirei lor, ca să piarză pre cei ce hălăduiescu dentru ei” (BB, Abdiu, 14); „Curtea cea domnească , casele boierilor şi tot oraşul într-o mică de ceas cenuşe au stătut, iară mănăstirile au hălăduit, că n-au vrut căzacii să dodeiască” (MC, 133, 10-12); „soltanul ş i Cantemir cu fuga au hălăduit” (MC, 92, 11); „Odănăoară, persii stricînd chiliile ce era la pustie a săhastrilor, veniră şi la cheliia svîntului să-i strice. Şi, fără veaste, le-au ieşit un leu de i-au îngrozît şi i-au gonit. Şi-i hălădui chiliia” (VS, 170, 31); „nevoiţ i să faceţ curîndu în ce chipu veţi face ca să poată ieşi acestu tiranu den mijloc, că, de-ară ieşi elu, noi amu hălădui şi amu avea pace” (DÎ 113, 3-5). Exemplele oferite de Ştefan Giosu, însă, nu pot trece nebăgate în seamă, întrebarea fiind dacă, avem a face cu situaţii în care, realmente, a hălădui semnifică ‘a naşte’. Mai întîi, observăm că nimic din semantica termenului (nici în maghiară, nici în română) nu oferă vreo bază în sprijinul acestei ipoteze. Studiul exemplelor (de mare încredere fiind cel din ALR) arată că sensul ‘a naşte’ este atribuit printr-o extensiune abuzivă, sau prin confuzie. Procesul naşterii poate fi redus la un moment. Chiar astfel, însă, disjungem între perspectiva centrată pe făt şi cea centrată pe mamă. Pentru moaşă, personaj central, a cărui prezenţa este mereu amintită în exemple, primordială era supravieţuirea mamei. La aceasta se referă denumirea. Exemplele provin din zona 47 V. EWUR s.v. hălădui, Mîndrescu Elementele, p. 161-163, precum şi Florea Mureşanu, Cazania lui Varlaam 1643- 1943, Prezentare în imagini, Cluj, 1944, unde apar: „a hăladui, a scăpa, hăladuit, scăpat’, apoi: „ Hăladuire, esc, a locui, a şedea undeva (Laurian-Massim) (p. 220)”. 48 În articolul Sinonime regionale ale verbului a (se) naşte, publicat în AUI, sect. III, Lingvistică, t. XLI/XLII (1995- 1996), p. 55-63. 49 Vezi, Dicţionarul limbii române, tomul II, partea 1, F-I, Imprimeria Naţională, Bucureşti, 1934, s.v. hălădui; August Scriban, Dicţionaru limbii româneşti, Institutul de Arte Grafice „Presa Nouă”, Iaşi, 1939, s.v. hălăduiesc. 50 S. Fl. Marian, Naşterea la români. Studiu etnografic, Ediţiunea Academiei Române, Lito-Tipografia Carol Göbl, Bucureşti, 1892, p. 42, 51, 53. 51 DA, t. III, partea I, F-I, Bucureşti, 1934, s.v. hălădui, sensul II. 4. Bucovinei, iar „întinderea ariei semantice” despre care vorbeşte Ştefan Giosu, nu depăşea, probabil, zona românească de influenţă maghiară, „martorul de eroziune” fiind un element aparţinînd unor moaşe de origine maghiară. În acest caz, însă, este aproape sigur că ele utilizau acest cuvînt după naştere pentru femeile care - în urma travaliului naşterii - supravieţuiau, şi nu cu referire directă la actul naşterii în sine. Spre deosebire de precedentul, acest cuvînt nu a avut aceleaşi posibilităţi şi, în consecinţă, nici aceleaşi şanse de a trece în limba comună şi de a supravieţui. Precum precedentul, şi aici avem a face cu un sens inexistent în maghiară, nedezvoltat de către maghiari, generat ca urmare a unei neînţelegeri între cei care îl utilizau cu referire la un aspect al unui proces şi cei care l-au înţeles cu referire la momentul culminant al aceluiaşi proces. 5. Tipurile de situaţii prezentate au încercat să arate o parte a complexităţii proceselor ce determină şi guvernează interacţiunile dintre limbi. Deşi, precum s-a vă zut, modelul a fost vorbitorul bilingv (în ipostaza de simplu vorbitor sau de traducător), multe dintre afirmaţii pot cuprinde şi pe vorbitorul monolingv, dar trăitor în acel univers pe care contactul - în cadrele unei comunităţi - cu un alt neam şi-a pus amprenta. Faptul acesta este evidenţiat mai ales la compararea cu situaţia masei de vorbitori ferită de respectivul contact, ce poate împrumuta şi adopta termeni proveniţi de pe urma respectivului contact, dar care operează selecţii pe baze mai puţin permisive şi care tratează destul de diferit termenii împrumutaţi. Vorbitorii români aflaţi în contact cu cei ai limbii donatoare epuizează sensurile şi contextele pe care un termen le oferă. Ei cunosc şi pun în act toate valenţele acelui termen, întocmai precum vorbitorii din a căror limbă provine. Cei care nu se află în contact cu vorbitorii maghiari, la care termenul este desprins din sfera sa de existenţă naturală, utilizează acelaşi termen în accepţiuni şi contexte limitate, fixate pe sensuri şi uzuri pe care ei înşişi le solicită. Acesta este motivul pentru care, studiind cuvintele româneşti de origine maghiară, care circulă în Banat, Crişana, Maramureş, Ardeal şi nordul Moldovei, observăm că ele prezintă o relativă unitate în ceea ce priveşte valorile, uzurile şi contextele cu care se întrebuinţează. Sigle şi bibliografie ALR I1= Atlasul linguistic român de Muzeul Limbii române din Cluj, sub conducerea lui Sextil Puşcariu, Partea I, (ALR I) vol. I, Pă rţile corpului omenesc şi boalele lui de Sever Pop, Cluj, 1938 ALR I2= Atlasul linguistic român de Muzeul Limbii române din Cluj, sub conducerea lui Sextil Puşcariu, Partea I, (ALR I), vol II, Familia, Naş terea, Botezul, Copilăria, Nunta, Moartea, de Sever Pop, Sibiu-Leipzig, 1942 ALR II = Atlasul linguistic român, de Muzeul Limbii române din Cluj, sub conducerea lui Sextil Puşcariu, Partea II, (ALR II), vol. I: A. Corpul omenesc, boale (ş i termeni înrudiţi) B. Familia, Naşterea, Copilăria, Nunta, Moartea, Viaţa Religioasă, Sărbători C. Casa, Acareturile, Curtea, Focul, Mobilierul, Vase, Scule, de Emil Petrovici, Sibiu-Leipzig, 1940 AUI = „Analele Ştiinţifice ale Universităţii «Al.I. Cuza» din Iaşi”, secţ. III, 1957 ş.urm. BB = Biblia 1688, ediţie întocmită de V. Arvinte, I. Caproşu, Al. Gafton, Laura Manea, N.A. Ursu, vol. I-II, Iaşi, 2001, 2002 CB = Codicele Bratul, ediţie de text de Al. Gafton, Iaşi, 2003 CCÎ = Coresi, Carte cu învăţătură (1581), publicată de Sextil Puşcariu şi Alexie Procopovici, vol. I, textul, Bucureşti, 1914 CPLR, Al., = Cele mai vechi cărţi populare în literatura română, VI, Alexie, omul lui Dumnezeu, studiu filologic (...) de Maria Stanciu-Istrate, Lemnul crucii, studiu filologic (...) de Emanuela Timotin, Disputa lui Isus cu Satana, studiu filologic (...) de Liliana Agache, Bucureşti, 2001 CPLR, Blajini, = Cele mai vechi cărţi populare în literatura română, III, Călătoria lui Zosim la blajini, studiu filologic (...) de Maria Stanciu-Istrate, Bertoldo, studiu filologic (...) de Magdalena Georgescu, Bucureşti, 1999 DA = Dicţionarul limbii române, Bucureşti, 1913–1949 DER = Alejandro Cioranescu, Diccionario Etimológico Rumano Laguna, 1958 DÎ = Documente şi însemnări româneşti din secolul al XVI-lea, text stabilit şi indice de Gheorghe Chivu, Magdalena Georgescu, Magdalena Ioniţă, Alexandru Mareş şi Alexandra Roman-Moraru, Introducere de Alexandru Mareş, Bucureşti, 1979 DLR = Dicţionarul limbii române, serie nouă, Bucureşti, 1965 ş.urm. Dosoftei = Dosoftei, Dumnezăiasca liturghie 1679, Ediţie critică de N.A. Ursu (…), Iaşi, 1980 DVL = Dictionarium Valahico-Latinum Primul dicţionar al limbii române, studiu introductiv, ediţie, indici şi glosar de Gh. Chivu, Bucureşti, 2008 EWUR = Lajos Tamás, Etymologisch-historisches Wörterbuch der ungarischen Elemente im rumänischen, Budapest, 1966 Gombocz Zoltán, Melich János, Magyar etymologiai szótar, A!-Erdëm, Budapest, 1914-1930, erdő- faristár, Budeapest, 1934 GR = Graiuri româneşti din Basarabia, Transnistria, nordul Bucovinei şi nordul Maramureşului. Texte dialectale şi Glosar, Maria Marian, Iulia Mărgărit, Victorela Neagoe, Vasile Pavel, Bucureşti, 2000 Istoria limbii române literare Epoca veche (1532–1780), de Gheorghe Chivu, Mariana Costinescu, Constantin Frîncu, Ion Gheţie, Alexandra Roman Moraru şi Mirela Teodorescu, coordonator Ion Gheţie, Bucureşti, 1997 LEGI Mold. = Carte românească de învăţătură 1646, ediţie critică, (coord. Andrei Rădulescu), Bucureşti, 1961 LEGI Munt. = Îndreptarea legii 1652, ediţie coordonată de Andrei Rădulescu, Bucureşti, 1962 Magyar értelmező kéziszótár, Akadémiai Kiadó, Budapest, 2008 Mardarie Cozianul, Lexicon slavo-românesc şi tîlcuirea numelor din 1649, publicate cu studiu, note şi indicele cuvintelor românesci de Grigorie Creţu, Bucuresci, 1900 Mîndrescu Elemente = Simeon C. Mîndrescu, Elemente ungureşti în limba română, Bucureşti, 1892 MC = Miron Costin, Opere, ediţie critică (...) de P.P. Panaitescu, Bucureşti, 1958 MOXA = Mihail Moxa, Cronica universală, ediţie critică însoţită de izvoare, studiu introductiv, note şi indici de G. Mihăilă, Bucureşti, 1989 NTB = Noul Testament, tipărit pentru prima dată în limba română la 1648 de către Simion Ştefan, mitropolitul Transilvaniei, reeditat după 350 de ani cu binecuvîntarea înalt prea sfinţitului Andrei, arhiepiscopul Alba Iuliei, Alba Iulia, 1998 PH = Psaltirea Hurmuzaki I, Studiu filologic, studiu lingvistic şi ediţie de Ion Gheţie şi Mirela Teodorescu, Bucureşti, 2005 Philippide A., Principii de istorie a limbii, în Opere alese Teoria limbii, editate de G. Ivănescu şi Carmen-Gabriela Pamfil, cu un studiu introductiv şi comentarii de G. Ivănescu, Bucureşti, 1984 PO = Palia de la Orăştie (1582), ediţie de V. Arvinte, I. Caproşu, Al. Gafton, S. Guia, vol. I, Iaşi, 2005, vol. II, Iaşi, 2007 Scriban August, Dicţionaru limbii româneşti, Iaşi, 1939 Szabédi L., A magyar nyelv a finnbegar és az indoeuropai myelvek közös eredetének bizonyitékai őstörténete, Bukarest, 1974 TRDW = H. Tiktin, Rumänisch-Deutsches Wörterbuch, Wiesbaden, 1985 (cu etimologii revăzute de Vasile Arvinte) VARL = Varlaam, Opere, alcătuire, transcriere a textelor, note şi comentarii, glosar şi bibliografie de Manole Neagu, Chişinău, 1991 (s-a consultat şi Varlaam, Cazania (1643), ediţie îngrijită de J. Byck, Bucureşti, 1965) VS = Dosoftei, Viaţa şi petreacerea svinţilor, Iaşi, 1682-1686, ediţie de Rodica Frenţiu, Cluj, 2002 